ECKHART TOLLE

A MOST
HATALMA

a gyakorlatban

Nélkülözhetetlen tanítások,
meditációk és gyakorlatok
a pillanat erejének felismeréséhez

ÉDESVÍZ KIADÓ
BUDAPEST

A fordítás az alábbi kiadás alapján készült:

Eckhart Tolle / Practicing the Power of Now
Essential Teachings, Mcditations, and Exercises
from The Power of Now

New World Library in California, USA, 2001

Fordította TÓTISZ ANDRÁS

Szerkesztette Molnár Eszter

Copyright © Eckhart Tolle, 2001

Hungarian translation © Tótisz András, 2003

Hungarian edition © Neemtree Corporation AG., 2014

Cover design © Neemtree Corporation AG., 2008

Minden jog fenntartva. A könyv – a kiadó írásos jóváhagyása nélkül – sem egészében, sem részleteiben nem sokszorosítható vagy közölhető. semmilyen formában és értelemben, elektronikus vagy mechanikus módon, beleértve a nyilvános előadást vagy tanfolyamot, a hangoskönyvet, bármilyen internetes közlést, a fénymásolást, a rögzítést vagy az információrögzítés bármely formáját.

ÉDESVÍZ KIADÓ, BUDAPEST

Felelős kiadó Novák András igazgató

Főszerkesztő és műszaki vezető Melher Viktor

Borítót készítette Decoflex Kft.

E-könyv formátum Békyné Kiss Adrien

ISBN 978-963-529-309-4 (epub)

ISBN 978-963-529-310-0 (mobi)

Kedves Olvasó!

Az Édesvíz Kiadó célja megalakulása, 1989 óta, hogy útmutatást, támaszt, kihívást nyújtson azoknak, akik a tudatos önismeret és önfejlesztés egész életen át tartó útjára léptek. A Kiadó csapata azóta is minden nap azon dolgozik, hogy megtaláljuk és megjelentessük azokat a könyveket, amelyek céljai elérésében (vagy keresésében) leginkább segítik Önt.

Ahogy az élet minden területén, könyvkiadói hivatásunkban is a megújulás, az innováció az egyik legfontosabb szempont.

Elkötelezettek vagyunk a nyomtatott és az elektronikus könyvkiadásban egyaránt. Ezért használjuk ki az ebook kínálta lehetőségeket is: ezzel a XXI. századi technikával környezetkímélőbben és az Ön számára is olcsóbban tudjuk eljuttatni Önhöz azt, amit szeretne, mint a nyomtatott verzióval. Ráadásul a régi, boltokban talán már nem is kapható könyveinket digitálisan ismét megtalálhatja.

Az olvasás élménye és szeretete az Édesvíz Kiadó hitvallása: legyen az nyomtatott vagy elektronikus, megvásárolt vagy illegálisan letöltött. Lényeg, hogy az Üzenet, a Könyv eljusson Önhöz.

Ugyanakkor mire Ön ezeket a sorokat olvassa, addigra akár ezernél is több órányi munkánk és jelentős kiadásaink vannak a megjelentetésben.

Ezért hálásan megköszönjük, ha könyvünket illegális letöltés helyett megvásárolja, és ezzel hozzájárul Kiadónk fenntartásához és további könyvek kiadásához. Cserébe mi igyekszünk minden kiadványunkat egyre könnyebben és olcsóbban elérhetővé tenni az Ön számára.

Szívesen fogadunk minden visszajelzést, amelyet megfontolva még többet tehetünk azért, hogy Ön, kedves Olvasó, elégedett legyen Kiadónkkal és könyveinkkel.

Köszönjük együttműködését!

Jó olvasást kíván:

Novák András

alapító tulajdonos

Kapcsolat:

szerkesztoseg@edesviz.hu

www.edesviz.hu

A szabadság kezdete annak felismerése, hogy nem a „gondolkodó” vagy. Abban a pillanatban, ahogy elkezded figyelni a gondolkodót, egy magasabb szintű tudatosság kapcsolódik be. Ekkor elkezdesz ráébredni, hogy a gondolaton túl létezik az intelligenciának egy hatalmas birodalma, s hogy a gondolat csak parányi része ennek az intelligenciának. Arra is rájössz, hogy minden, ami igazán számít – a szépség, a szeretet, a kreativitás, az öröm, a lelki béke –, az elmén túli birodalomból származik.

ELKEZDESZ FELÉBREDNI.

BEVEZETÉS

A most hatalma 1977-es, első megjelenése óta olyan hatással volt bolygónk kollektív tudatosságára, amelyet korábban elképzelni sem tudtam volna. Tizenöt nyelvre fordították le, és naponta kapok leveleket a világ minden részéről, amelyekben olvasóim arról számolnak be, hogy életük megváltozott, amióta megismerték a könyvemben testet öltött tanításokat.

Bár még mindenütt láthatjuk az egoista elme őrültségének nyomait, valami új is megjelent a világban. Még soha nem szánta rá magát ilyen sok ember arra, hogy kitörjön az emberiséget ősidők óta béklyóba kötő, kollektív gondolatmintákból. Egy újfajta tudatosság van születőben. Eleget szenvedtünk! Ez az új tudatosság jelenik meg most is, e percben, amikor ezt a könyvet a kezedben tartod, olvasod ezeket a sorokat, amelyek a felszabadult élet lehetőségéről szólnak, egy olyan élet lehetőségéről, amelyben nem okozunk szenvedést magunknak és másoknak.

Sok olvasóm vetette föl levelében, hogy szükség van A most hatalmában megismert tanítások gyakorlati megközelítésére; egy, a mindennapos gyakorlást segítő, könnyen használható munkára. Ez a kérés ösztönzött ennek a könyvnek a megírására, amely gyakorlatokat és technikákat tartalmaz, valamint néhány rövid bekezdést az eredeti műből. Ezek az elvekre és eszmékre emlékeztetnek; segítségükkel tölthetjük meg élettel az elveket minden egyes nap.

Ezeknek a bekezdéseknek a nagy része meditatív olvasásra való, amelynek során az ember alapvetően nem azért olvas, hogy új információt szerezzen, hanem hogy közben egy másik tudatállapotba kerüljön. Ez az oka annak, hogy akárhányszor újraolvashat egy-egy bekezdést, és minden alkalommal frissnek, újnak érzi. Csak a jelenlét állapotában leírt vagy kimondott szavak rendelkeznek ilyen átalakító erővel, olyan erővel, amely képes jelenlétre ébreszteni az olvasót.

Ezeket a bekezdéseket érdemes lassan olvasni. Amikor csak kedved van, állj meg, engedj meg magadnak egy perc csöndes elmélkedést, nyugalmat. Máskor ahhoz lehet kedved, hogy találomra fölnyitod a könyvet, és újra elolvasod néhány sorát.

Azon olvasók számára, akiket A most hatalma megrémisztett, nyomasztott, ez a könyv amolyan bevezetőül szolgálhat.

Eckhart Tolle

ELSŐ RÉSZ

HOZZÁFÉRNI
A MOST EREJÉHEZ

Amikor tudatodat kifelé irányítod, megjelenik az elme és a világ. Amikor befelé irányítod, az fölismeri saját Forrását, és hazatér a MEGNYILVÁNULATLANBA.

ELSŐ FEJEZET
LÉT ÉS MEGVILÁGOSODÁS

Létezik egy örökkévaló, mindig jelen lévő, egyetlen élet, túl az élet számtalan formáján, amelyek alá vannak vetve a születésnek és a halálnak. Sokan az Isten szóval írják le; én többnyire Létnek nevezem. A Lét szó nem magyaráz meg semmit, ahogy az Isten szó sem. A Lét kifejezésnek viszont előnye, hogy nyitott fogalom. Nem csökkenti le a végtelen láthatatlant valami véges lénnyé. Lehetetlen mentális képet alkotni róla. Senki nem nevezheti ki magát a Lét egyedüli birtokosának. Ez a te igazi lényeged, amely jelenléted érzésén keresztül közvetlenül megtapasztalható számodra. Csak egy kis lépés választja el tehát a Lét szót a Lét megtapasztalásától.

A lét azonban nemcsak túl van minden formán, hanem mélyen benne is él minden formában mint legbelső, láthatatlan és elpusztíthatatlan lényeg. Ez azt jelenti, hogy legmélyebb énedként, igaz természetedként el is érhető számodra. De ne törekedj arra, hogy felfogd az elméddel! Ne próbáld megérteni!

Csak akkor ismerheted meg, amikor az elme elcsitul. Amikor te jelen vagy, amikor figyelmed teljesen és intenzíven a mostban van, akkor lehet a Létet érezni, de gondolatilag soha nem lehet megérteni.

Visszanyerni a Lét tudatosságát, és ebben a „megvalósulásérzésben” maradni, ez a megvilágosodás.

A megvilágosodás szó valamiféle emberfeletti teljesítményre utal, és az ego szereti is ily módon láttatni azt. Valójában a megvilágosodottság a természetes állapotod, amelyben átérzed egységedet a Léttel. Egységben vagy valamivel, ami mérhetetlen és elpusztíthatatlan, valamivel, ami – paradoxnak tűnő módon – lényegében te magad vagy, és ugyanakkor mégis sokkal nagyobb nálad.

Ez azt jelenti, hogy megtalálhatod az elnevezéseken és a formán túli, igaz természetedet.

Az egység érzékelésére való képtelenség az önmagadtól és a körülötted lévő világtól való elkülönültség illúzióját okozza. Ekkor – tudatosan vagy tudattalanul – elkülönült részként éled meg önmagad. Ebből származik a félelem, amely mindennapossá teszi a külső és belső konfliktusokat.

Az elmével való azonosulás a gondolkodást kényszerré teszi. A gondolkodás megszakításának képtelensége rettenetes csapás, ám a legtöbben nincsenek ennek tudatában, mert majdnem mindenki szenved ettől, így ezt tartják normálisnak. Ez a szakadatlan mentális zaj akadályoz meg abban, hogy megleld a belső csönd birodalmát, amely pedig elválaszthatatlan a Léttől. Az elme egy hamis énképet is létrehoz, amely a félelem és a szenvedés árnyékát veti rád.

Az elméddel való azonosulás a fogalmak, jelölések, képek, szavak, értékítéletek és definíciók át nem látszó paravánját vonja eléd, amely aztán minden igazi kapcsolatot megakadályoz. Beékelődik önmagad és belső éned, önmagad és embertársaid, önmagad és a természet, önmagad és Isten közé. Ez a gondolatparaván szüli az elkülönültség illúzióját, azt a téveszmét, hogy vagy te és van a teljesen különálló „másik”. Így aztán elfelejted az alapvető tényt, hogy a fizikai megjelenés és az elkülönült formák szintje alatt valójában egy vagy mindennel, ami van.

Megfelelően használva, az elme elsőrangú eszköz! Helytelen használattal azonban rendkívül rombolóvá válik! Pontosabban fogalmazva: nem is elsősorban arról van szó, hogy rosszul használod az elmédet, hanem hogy általában egyáltalán nem használod. Ő használ téged! Ez a betegség! Azt hiszed, hogy te vagy az elméd! Ez a tévhit! Az eszközöd átvette a hatalmat.

Ez majdnem olyan, mintha tudtodon kívül megszállott lennél, és a téged megszálló lényről azt hinnéd, hogy az te vagy.

A szabadság kezdete annak fölismerése, hogy te nem a megszálló lény, tehát nem a gondolkodó vagy. Ez az ismeret lehetővé teszi, hogy megfigyeld ezt a lényt. Abban a pillanatban, ahogy elkezded figyelni a gondolkodót, egy magasabb szintű tudatosság kapcsolódik be a folyamatba.

Ekkor elkezdesz ráébredni, hogy a gondolaton túl létezik az intelligenciának egy hatalmas birodalma, s hogy a gondolat csak parányi része ennek az intelligenciának. Arra is rájössz, hogy minden, ami igazán számít – a szépség, a szeretet, a kreativitás, az öröm, a lelki béke – az elmén túli birodalomból származik. Elkezdesz felébredni.

FÜGGETLENNÉ VÁLNI ELMÉDTŐL

A jó hír, hogy függetlenítheted magadat az elmédtől! Ez az egyetlen igazi fölszabadulás. Ennek első lépését máris megteheted.

Figyelj minél gyakrabban a fejedben szóló hangra! Szentelj különös figyelmet azoknak az ismétlődő gondolatmintáknak, amelyek régi lemezekként tán már évek óta újra és újra lejátszásra kerülnek!

Ezt értem azon, hogy „figyeld a gondolkodót”, ami más szóval azt jelenti: figyelj a fejedben szóló hangra, tanúskodó jelenlétként légy ott!

A hangra figyelve legyél pártatlan! Más szóval: ne ítélkezz. Ne értékeld, és ne ítéld el, amit hallasz, mert ha így teszel, akkor valójában ugyanazt a hangot engedted vissza a hátsó ajtón. Hamarosan fölismered: „A hang ott van, míg én itt vagyok, hallgatva és figyelve őt.” Ez az „én vagyok”-fölismerés, saját jelenléted érzékelése már nem gondolat. Ez az elmén túlról érkezik.

Amikor tehát egy gondolatra figyelsz, akkor nemcsak a gondolatnak vagy tudatában, hanem a gondolat tanújaként önmagadnak is. A képbe így a tudatosságnak egy új dimenziója lép be.

ÉDESVÍZ WEBÁRUHÁZ
AKCIÓK • INFORMÁCIÓK

csomagkuldo@edesviz.hu
00-36-1-320-3642
www.edesviz.hu

ÉDESVÍZ KÖZÖSSÉG
ÉRDEKESSÉGEK • KÖNYVRÉSZLETEK • JÁTÉKOK

A mindennapokra!

ÉDESVÍZ KIADÓ

ÉDESVÍZ MAGAZIN
EZOTÉRIA • SPIRITUALITÁS • ÉLETMÓD

Interjúk a szerzőkkel, érdekességek a könyvtémákról csak nálunk!

www.edesviz.hu